
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/469/06.12.2006 

	
	
	


A  V  I  Z

asupra propunerii legislative pentru modificarea Ordonanţei de urgenţă a Guvernului nr. 97/2000 privind organizaţiile cooperatiste de credit, Camera Deputaţilor fiind Cameră decizională (PLx 872/13.11.2006)

         În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu propunerea legislativă pentru modificarea Ordonanţei de urgenţă a Guvernului nr. 97/2000 privind organizaţiile cooperatiste de credit, Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege  în şedinţa din 6 decembrie 2006.


            Proiectul de lege vizează modificarea Ordonanţei de urgenţă a Guvernului nr. 97/2000 privind organizaţiile cooperatiste de credit, cu modificările şi completările ulterioare, în scopul creării unui cadru legislativ mai flexibil pentru autorizarea funcţionării acestor unităţi cooperatiste. De asemenea, prin acest proiect de lege se are în vedere extinderea razei teritoriale de operarea unei cooperative de credit, precum şi reducerea numărului minim de cooperative de credit fondatoare, pentru constituirea unei case centrale a cooperativelor de credit, de la 50 de cooperative, cum este în prezent, la 30 de cooperative.

 Totodată, se propune ca organizaţiile cooperaţiei de credit şi organizaţiile cooperatiste de credit, ale căror cereri de autorizare a funcţionării, depuse în temeiul art. 146 alin. (2) din Ordonanţa de urgenţă a Guvernului nr. 97/2000, au fost respinse de Banca Naţională a României şi care, la data intrării în vigoare a prezentei reglementări, se află în procedura prevăzută la art. 202 din ordonanţa menţionată, să poată solicita, direct, Băncii Naţionale a României autorizare de funcţionare.
            Senatul a respins propunerea legislativă în şedinţa din 9 noiembrie 2006.

În urma dezbaterilor, membrii Comisiei pentru politică economică, reformă şi privatizare au hotărât cu 21 de voturi pentru şi o abţinere respingerea propunerii legislative.
                 PREŞEDINTE,

      Mihai Tudose

        Alina Hodivoianu 

